Finn Emanuel Olsen

Finn Emanuel Olsen (født 13. november 1911, død 10. april 1994) var en norsk predikant, forfatter og kunstmaler. Han var predikant knyttet til Indremisjonsselskapet, blant annet i Vest-Agder Indremisjonskrets, som dekket Setesdal og en stor del av Vest-Agder fra 1939.Ola Rudvin: Indremisjonsmisjonsselskapets historie II 1970, side 348. I 1947 overtok han etter Alfred Hagnor som landsungdomssekretær i Indremisjonsselskapet.Ola Rudvin: Indremisjonsmisjonsselskapets historie II 1970, side 242. I seks år fra 1956 var han redaktør av Indremisjonsselskapets ungdomsmagasin Dag over Norge, som gikk inn i ungdomsmagasinet Ny Horisont fra 1962.Ola Rudvin: Indremisjonsmisjonsselskapets historie II 1970, side 449. Fra 1961 var han reisesekretær i Bibelselskapet.Ola Rudvin: Indremisjonsmisjonsselskapets historie II 1970, side 508. 

Som maler holdt han en rekke malekurs, blant annet på folkehøgskoler. Han har malt altertavlene i Valderøy kirkeAltertavla i Valderøy kyrkje hos Kulturnett og Tonstad kirkeTonstad kyrkje og en rekke bilder som er i bruk på bedehus rundt om i landet. 

 Bibliografi 
 Ei bygd og ein song – Årdal indremisjon 100 år – 1877-1977 1977 
 Jeg så ham som barn 1971
 På lykkens vei 1965
 Løft lyset 1961
 I lysets rike 1958
 I kosekroken 1957
 Søren Sol 1955
 Den største 1948
 Våre hjelpemidler 1947
 Kameratene 1946
 Gutteleiren 1938

 Referanser 

Kategori:Norske kristne predikanter
Kategori:Norske forfattere